7. október

**7. október** er 280. dagur ársins (281. á hlaupári) samkvæmt gregoríska tímatalinu. 85 dagar eru eftir af árinu.

## Atburðir
* 1342 - Pierre Roger varð Klemens 6. páfi í Avignon.
* 1346 - Orrustan við Nevilles Cross í Skotlandi: Englendingar handtóku Davíð 2. Skotakonung og höfðu hann í haldi í 11 ár.
* 1391 - Birgitta Birgisdóttir var tekin í dýrlingatölu.
* 1571 - Orrustan við Lepanto átti sér stað.
* 1684 - Hotta Masatoshi, aðalráðgjafi Tokugawa Tsunayoshi, herstjóra í Japan, var myrtur. 
* 1828 - Konungur gaf út úrskurð um það að kirkjudyr skyldu opnast út.
* 1879 - Þýska keisaraveldið gerði hernaðarbandalag við Austurríki-Ungverjaland.
* 1893 - Skipstjóra- og stýrimannafélagið Aldan var stofnað.
* 1920 - Konur fengu að útskrifast með fullar prófgráður frá Oxford-háskóla.
* 1944 - Bandamenn sprengdu John Frost-brúna í Arnhem í loft upp.
* 1949 - Austur-Þýskaland var stofnað.
* 1954 - Minjasafn Reykjavíkur var stofnað. Síðar var því skipt í Árbæjarsafn og Borgarskjalasafn.
* 1970 - Fyrsta Bilka-verslunin var opnuð í Danmörku.
* 1985 - Fjórir meðlimir PLO rændu skemmtiferðaskipinu *[[Achille Lauro (skip)|Achille Lauro]]*.
* 1987 - Síkar lýstu yfir sjálfstæði Kalistans á Indlandi.
* 1989 - Í Reykjavík var opnuð sýning í tilefni af 150 ára afmæli ljósmyndunar. Á sýningunni var meðal annars mynd af Rannveigu Hallgrímsdóttur, en hún var systir Jónasar skálds.
* 1989 - Ungverski sósíalistaflokkurinn var stofnaður.
* 1989 - Fyrstu fjöldamótmælin gegn stjórn Austur-Þýskalands hófust í Plauen.
* 1991 - Júgóslavneski flugherinn varpaði sprengju á skrifstofu forseta Króatíu, Franjo Tuđman, sem slapp naumlega.
* 1992 - Tekin voru í notkun flóðljós á Laugardalsvelli í Reykjavík.
* 1996 - Bandaríska fjölmiðlafyrirtækið News Corporation, hleypti fréttastöðinni Fox News af stokkunum.
* 1998 - South Park-þátturinn „Chef Aid“ var sendur út þar sem Chewbacca-vörninni var lýst.

* 2001 - Stríðið í Afganistan: Bandaríkin réðust inn í Afganistan.
* 2003 - Arnold Schwarzenegger var kjörinn fylkisstjóri Kaliforníu.
* 2008 - Bankahrunið á Íslandi: Íslenska fjármálaeftirlitið tók yfir rekstur Landsbanka Íslands.
* 2008 - Bankahrunið á Íslandi: Rússland bauðst til að veita Íslandi lánafyrirgreiðslu að upphæð 4 milljarðar evra.
* 2008 - Bankahrunið á Íslandi: Davíð Oddson kom fram í Kastljósi og sagði: „ við ætlum ekki að borga erlendar skuldir óreiðumanna“.
* 2013- Stöð 3 hóf göngu sína á Íslandi.
* 2023 - Hamas-samtökin réðust inn í Ísrael, tóku um 250 gísla, og skutu um 5.000 eldflaugum á landið með þeim afleiðingum að a.m.k. 1.200 létust og 2000 særðust. Ísraelsmenn gerðu gagnárásir á Gaza.
* 2023 - Jarðskjálfti reið yfir Norðvestur-Afganistan þar sem a.m.k. 2.400 létust.

## Fædd
* 1471 - Friðrik 1. Danakonungur (d. 1533).
* 1552 - Sir Walter Raleigh, breskur landkönnuður (d. 1618).
* 1697 - Canaletto, ítalskur listmálari (d. 1768).
* 1748 - Karl 13. Svíakonungur (d. 1818).
* 1797 - Peter Georg Bang, danskur forsætisráðherra (d. 1861).
* 1879 - Joe Hill, bandarískur aðgerðasinni (d. 1915).
* 1885 - Niels Bohr, danskur eðlisfræðingur og nóbelsverðlaunahafi (d. 1962).
* 1888 - Henry A. Wallace, bandarískur stjórnmálamaður (d. 1965).
* 1900 - Heinrich Himmler, yfirmaður Gestapó á tímum nasistastjórnarinnar í Þýskalandi (d. 1945).
* 1901 - Souvanna Phouma, forsætisráðherra Laos (d. 1984).
* 1916 - Walt Rostow, bandarískur hagfræðingur (d. 2003).
* 1931 - Desmond Tutu, suðurafrískur biskup (d. 2021).
* 1932 - Jóhannes Gijsen, biskup kaþólsku kirkjunnar á Íslandi (d. 2013).
* 1935 - Thomas Keneally, ástralskur rithöfundur.
* 1949 - Randver Þorláksson, íslenskur leikari.
* 1950 - Jakaya Kikwete, forseti Tansaníu.
* 1952 - Þorsteinn Már Baldvinsson, íslenskur útgerðarmaður.
* 1952 - Vladímír Pútín, Rússlandsforseti.
* 1952 - Marilyn Waring, nýsjálenskur stjórnmálamaður.
* 1956 - Ragnhildur Gísladóttir, íslensk tónlistarkona.
* 1962 - Friðrik Skúlason, íslenskur tölvunarfræðingur.
* 1965 - Dr. Gunni, íslenskur tónlistarmaður.
* 1967 - María Corina Machado, venesúelsk stjórnmálakona.
* 1969 - Yoshihiro Natsuka, japanskur knattspyrnumaður.
* 1974 - Charlotte Perrelli, sænsk söngkona.
* 1974 - Hideto Suzuki, japanskur knattspyrnumaður.
* 1975 - Ryuzo Morioka, japanskur knattspyrnumaður.
* 1978 - Sölvi Björn Sigurðsson, íslenskur rithöfundur.
* 1978 - Omar Benson Miller, bandarískur leikari.
* 1988 - Friðrik Dór, íslenskur tónlistarmaður.
* 1988 - Diego Costa, spænskur knattspyrnumaður.
* 1997 - Sander Provost, belgískur leikari.
* 1998 - Trent Alexander-Arnold, enskur knattspyrnumaður.

## Dáin
* 336 - Markús páfi.
* 1342 - Ketill Þorláksson hirðstjóri á Íslandi.
* 1368 - Lionel af Antwerpen, hertogi af Clarence, sonur Játvarðar 3. Englandskonungs (f. 1338).
* 1576 - Marteinn Einarsson, Skálholtsbiskup.
* 1571 - Dórótea af Saxlandi-Láinborg, Danadrottning, kona Kristjáns 3. (f. 1511).
* 1612 - Giovanni Battista Guarini, ítalskt skáld (f. 1538).
* 1620 - Stanisław Żółkiewski, pólskur herforingi (f. 1547).
* 1796 - Thomas Reid, skoskur heimspekingur (f. 1710).
* 1849 - Edgar Allan Poe, bandarískur rithöfundur (f. 1809).
* 1904 - Isabella Bird, breskur landkönnuður (f. 1831).
* 1926 - Emil Kraepelin, þýskur sálfræðingur (f. 1856).
* 1945 - Jón Jónsson frá Ljárskógum, íslenskt skáld (f. 1914).
* 1954 - Rodolphe Seeldrayers, belgískur íþróttafrömuður (f. 1876).
* 1967 - Norman Angell, enskur blaðamaður (f. 1872).
* 1972 - Erik Eriksen, danskur forsætisráðherra (f. 1902).
* 1984 - Jóhann J.E. Kúld, íslenskur rithöfundur (f. 1902).
* 2006 - Anna Politkovskaja, úkraínskur blaðamaður (f. 1958).
* 2022 - Al Ries, bandarískur markaðsfræðingur (f. 1926).